โรงเรียนสวนกุหลาบวิทยาลัย นครศรีธรรมราช

**โรงเรียนสวนกุหลาบวิทยาลัย นครศรีธรรมราช** (; อักษรย่อ:  ส.ก.นศ. – S.K.NS.) หรือเรียกโดยย่อว่า "สวนนคร" เดิมมีชื่อว่า โรงเรียนลานสกาประชาสรรค์ (; อักษรย่อ: ล.ส. – L.S.) ก่อตั้งขึ้นในปีพุทธศักราช 2516 เพื่อส่งเสริมโอกาสทางการศึกษาให้แก่เยาวชนในท้องถิ่นลานสกา จวบจนกระทรวงศึกษาธิการได้เล็งเห็นความสำคัญของการขยายเครือข่ายการศึกษา เพื่อให้เป็นโรงเรียนร่วมพัฒนาภายใต้สถาบันสวนกุหลาบวิทยาลัย จึงมีแนวคิดจัดตั้งโรงเรียนสวนกุหลาบวิทยาลัยแห่งแรกในภาคใต้ ด้วยศักยภาพและความพร้อมในหลากหลายมิติ **"โรงเรียนลานสกาประชาสรรค์"** จึงได้รับการพิจารณาจากกระทรวงศึกษาธิการประกาศเปลี่ยนชื่อโรงเรียนเมื่อวันที่ 3 มีนาคม พ.ศ. 2554 เป็น โรงเรียนสวนกุหลาบวิทยาลัย นครศรีธรรมราช เข้าเป็นส่วนหนึ่งของ กลุ่มสถาบันสวนกุหลาบวิทยาลัย ลำดับที่ 11 มีจัดการศึกษาระดับมัธยมศึกษาในรูปแบบสหศึกษา ครอบคลุมทั้งระดับมัธยมศึกษาตอนต้นและตอนปลาย ประเภทโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษานครศรีธรรมราช ภายใต้การกำกับดูแลของสำนักงานคณะกรรมการการศึกษาขั้นพื้นฐาน กระทรวงศึกษาธิการ โรงเรียนตั้งอยู่บนพื้นที่รวม 42 ไร่ 3 งาน 69 ตารางวา ณ เลขที่ 109 หมู่ที่ 11 ตำบลกำโลน อำเภอลานสกา จังหวัดนครศรีธรรมราช 80230 (รหัสสถานศึกษา: 1080210784)

โรงเรียนสวนกุหลาบวิทยาลัย นครศรีธรรมราช เป็นส่วนหนึ่งของเครือข่ายสวนกุหลาบทั้ง 11 แห่งทั่วประเทศ ดำเนินการตามมาตรฐานธรรมนูญการศึกษาสวนกุหลาบ ไม่เพียงเน้นการเรียนการสอนคุณภาพ แต่ยังเป็นศูนย์รวมกิจกรรมสร้างความสามัคคี ทั้งยังมีกรีฑาสวนกุหลาบสัมพันธ์ และงานชุมนุมลูกเสือ - เนตรนารีสวนกุหลาบสัมพันธ์ โดยที่แต่ละโรงเรียนจะหมุนเวียนเป็นเจ้าภาพ สร้างโอกาสให้นักเรียนแลกเปลี่ยนประสบการณ์และเรียนรู้การทำงานร่วมกัน ด้วยเอกลักษณ์เครือข่ายสถาบันสวนกุหลาบ ทำให้สถาศึกษาเป็นแหล่งพัฒนาความรู้ ทักษะชีวิต และมิตรภาพที่ยั่งยืนสำหรับนักเรียนทุกคน

## ประวัติ
โรงเรียนสวนกุหลาบวิทยาลัย  นครศรีธรรมราช ถือกำเนิดจาก “**โรงเรียนลานสกาประชาสรรค์**” เพื่อเพิ่มโอกาสการเข้าถึงการศึกษาระดับมัธยมศึกษาในอำเภอลานสกา ลดความเหลื่อมล้ำทางการศึกษาและพัฒนาการศึกษาในท้องถิ่น ซึ่งในระยะเริ่มต้นนั้นโรงเรียนยังไม่มีสถานที่ตั้งและอาคารเรียนถาวร จึงต้องอาศัยใช้สถานที่ชั่วคราว ณ อาคารเรียนของโรงเรียนวัดดินดอน รวมถึงโรงฉันของวัดดินดอน โดยได้เปิดทำการเรียนการสอนเป็นครั้งแรกในระดับชั้น ม.ศ.1 เมื่อวันที่ 11 มิถุนายน พ.ศ. 2516 มีนักเรียนเข้าศึกษารุ่นแรกจำนวน 90 คน โดยมี **นายสถิต ไชยรัตน์** ครูตรีจากโรงเรียนเบญจมราชูทิศ ได้รับการแต่งตั้งให้มาดำรงตำแหน่งครูใหญ่ในขณะนั้นมาบริหารงานในช่วงแรก พร้อมด้วยครูประชาบาลมาช่วยสอนสองท่านคือ นายภิรมณ์ รอดสรี และ นายโสภณ จิราสิต ต่อมาได้รับอัตราครูประจำการเพิ่มอีก 4 อัตรา 

วันที่ 8 สิงหาคม พ.ศ. 2516 กรมสามัญศึกษา ได้ประกาศจัดตั้งโรงเรียนอย่างเป็นทางการ ภายใต้ชื่อ “**โรงเรียนลานสกาประชาสรรค์**” ใช้สีเหลือง แดง เป็นสีประจำโรงเรียน โดยสีเหลือง แสดงถึง ศีลธรรม คุณธรรม และความสว่างไสว ซึ่งเชื่อมโยงกับการศึกษาและการพัฒนาคุณภาพชีวิตของนักเรียน เป็นสีที่สะท้อนถึงปัญญาและความเจริญงอกงามทางจิตใจ สีแดง แสดงถึง ความเข้มแข็ง ความกล้าหาญ และความเสียสละ ซึ่งสื่อถึงจิตวิญญาณของนักเรียนและบุคลากรของโรงเรียนที่พร้อมจะเผชิญความท้าทาย ทำงานร่วมกันเพื่อความสำเร็จ พร้อมมีคติพจน์ประจำโรงเรียน ความว่า “เรียนดี ประพฤติดี สามัคคี มีวินัย” และ ปญญา วธเนน เสยโย (ปัญญาดีกว่าทรัพย์) เป็นปรัชญาประจำโรงเรียน 

ในขณะที่ได้อาศัยเรียนอยู่ในพื้นที่วัดดินดอน นายพิณ สิงคีพงศ์ ศึกษาธิการอำเภอลานสกาในขณะนั้น ได้ประสานงานและระดมกำลังพัฒนาพื้นที่ซึ่งได้รับบริจาคเพื่อใช้เป็นสถานที่สร้างโรงเรียน โดยได้รับการบริจาคที่ดินจำนวน 37 ไร่ 3 งาน 69 ตารางวา จากผู้บริจาค 5 ราย ได้แก่ นายสีนวล ตรีกำจร จำนวน 21 ไร่ 2 งาน 75 ตารางวา  นายซุน ศรีใส จำนวน 13 ไร่ 2 งาน 24 ตารางวา  นางหนูเจียร สถานสัตย์ จำนวน 1 ไร่ 1 งาน 4  ตารางวา นายเลียบ ผกาศรี จำนวน 3 งาน 4 ตารางวา และนายแจ้ว ศรีใส จำนวน 2 งาน 62 ตารางวา 

โดยที่ดินได้รับการบริจาคตั้งอยู่บริเวณเยื้องหน้าที่ว่าการอำเภอลานสกา ซึ่งในขณะนั้นอยู่ในพื้นที่หมู่ที่ 6 ตำบลกำโลน *(ต่อมาในปี พ.ศ. 2545 ได้มีการแบ่งแยกพื้นที่ใหม่ โดยพื้นที่หมู่ที่ 6 เดิมถูกแบ่งออกเป็นสองหมู่บ้าน คือ หมู่ที่ 6 และหมู่ที่ 11 โดยที่ตั้งโรงเรียนลานสกาประชาสรรค์ในปัจจุบันอยู่ในเขตหมู่ที่ 11 ตำบลกำโลน)* ในพื้นที่ใหม่นี้ได้มีการก่อสร้างอาคารเรียนชั่วคราวจำนวน 1 หลัง ขนาด 6 ห้องเรียน ซึ่งได้รับความร่วมมือร่วมใจจากผู้ปกครองนักเรียนและชาวบ้านในชุมชน ที่ช่วยกันบริจาควัสดุและแรงงาน นอกจากนี้ยังได้รับงบประมาณสำหรับการสร้างบ้านพักครูจำนวน 1 หลัง และส้วมอีก 1 หลัง ซึ่งเป็นจุดเริ่มต้นสำคัญของโรงเรียน

เมื่อวันที่ 1 พฤษภาคม พ.ศ. 2519 ได้ย้ายสถานที่เรียนจากสถานที่ชั่วคราววัดดินดอน มายังที่ตั้งถาวรในปัจจุบันบริเวณเยื้องหน้าที่ว่าการอำเภอลานสกา และได้ขยายปริมาณเพิ่มขึ้นอย่างรวดเร็วทั้งจำนวนนักเรียน บุคลการ อาคารเรียน และอาคารประกอบต่าง ๆ 

เมื่อมีจำนวนนักเรียนเพิ่มมากขึ้น จึงมีความจำเป็นต้องขยายพื้นที่โรงเรียนออกไปอีก เพื่อให้เพียงพอกับการปฏิบัติกิจกรรมต่าง ๆ นายสถิตย์ ไชยรัตน์ ผู้บริหารในขณะนั้นได้ร่วมกับคณาจารย์ หารายได้โดยการออกร้านจำหน่ายอาหาร ในงานเดือนสิบ และเงินบริจาคของคณะอาจารย์ นำไปจัดซื้อที่ดินขยายเพิ่มไปทางตะวันตก เมื่อเดือนมีนาคม พ.ศ. 2527 จำนวน 5 ไร่ เป็นเงิน 200,000 บาท ทำให้ปัจจุบันจึงมีที่ดินจำนวน 42 ไร่ 3 งาน 69 ตารางวา 

โรงเรียนลานสกาประชาสรรค์ได้รับการวางรากฐานที่มั่นคงจากนายสถิตย์ ไชยรัตน์ ผู้บริหารคนแรก ซึ่งได้สร้างผังแม่บทที่มีภูมิทัศน์โดดเด่น สวยงาม และร่มรื่น พร้อมทั้งกำหนดวัฒนธรรมองค์กรและระบบการบริหารจัดการที่แข็งแกร่ง ผู้บริหารรุ่นต่อๆ มาได้สานต่อแนวทางนี้ โดยมุ่งเน้นการเสริมสร้างและพัฒนาวัตถุถาวร รวมถึงสิ่งอำนวยความสะดวกต่าง ๆ อย่างต่อเนื่องในทุกปี ส่งผลให้โรงเรียนได้รับการยอมรับในด้านบรรยากาศสิ่งแวดล้อม อาคารสถานที่ และการบริหารจัดการ 

ในปีการศึกษา 2537 โรงเรียนลานสกาประชาสรรค์ได้รับรางวัลพระราชทานประเภทโรงเรียนมัธยมขนาดกลาง และนางสาวสุนันทา เนาวกะ ได้รับรางวัลพระราชทานในฐานะนักเรียนดีเด่น เดือนกรกฎาคม 2546 โรงเรียนได้รับการคัดเลือกเข้าร่วมโครงการ 1 อำเภอ 1 โรงเรียนในฝัน และได้รับการรับรองเป็นโรงเรียนต้นแบบของโครงการเมื่อวันที่ 16 กุมภาพันธ์ 2549 ต่อมาในปีการศึกษา 2552 โรงเรียนได้รับรางวัลพระราชทานอีกครั้งในประเภทโรงเรียนมัธยมขนาดกลาง โดยมีนายณัฐพงศ์ สมพันธุ์ เป็นนักเรียนผู้ได้รับรางวัลพระราชทาน 

นอกจากนี้ โรงเรียนยังประสบความสำเร็จในกิจกรรมต่าง ๆ เช่น ชมรม TO BE NUMBER ONE ที่ได้รับรางวัลชนะเลิศระดับประเทศและผ่านการประเมินเป็นโรงเรียนรักษามาตรฐานต้นแบบระดับเพชร โครงการรณรงค์รักษาสิ่งแวดล้อมที่ได้รับโล่รางวัลจากกรมส่งเสริมคุณภาพสิ่งแวดล้อม รวมถึงการได้รับโล่เกียรติยศเป็นโรงเรียนส่งเสริมสุขภาพดีเด่นและพัฒนาเข้าสู่ระดับเพชร

ในด้านคุณธรรมและจริยธรรม นายปฏิพันธ์ เจริญผล นักเรียนของโรงเรียนได้รับการยกย่อง เป็น “ต้นแบบคนดีศรีแผ่นดิน” จากกระทรวงการพัฒนาสังคมและความมั่นคงของมนุษย์ นายวัชรพงศ์ เชี่ยววิทย์ ได้รับรางวัลเชิดชูเกียรติในฐานะผู้มีความประพฤติดีงามเนื่องในวันวิสาขบูชา ประจำปี 2553 และนางสาวณัฐกฤตา ทองพิจิตร ได้รับคัดเลือกไปร่วมงาน British Council Connecting Classrooms Expo ณ ประเทศไต้หวัน  ทั้งหมดนี้และในด้านอื่นๆที่สะท้อนถึงความมุ่งมั่นของโรงเรียนลานสกาประชาสรรค์ในการพัฒนานักเรียนให้มีความเป็นเลิศทั้งด้านการศึกษา คุณธรรม และจริยธรรม พร้อมสร้างผลงานที่โดดเด่นในระดับประเทศและนานาชาติ  นักเรียน ครู ผู้ปกครอง ชุมชน องค์กรที่เกี่ยวข้อง ตลอดจนชาวลานสกาทุกคนมีความภูมิใจในโรงเรียนและนักเรียน ทุกคนมีความมุ่งมั่น และร่วมมือกันพัฒนาโรงเรียนลานสกาประชาสรรค์มาโดยตลอด

จนกระทั่งรัฐมนตรีว่าการกระทรวงศึกษาธิการ นายชินวรณ์ บุณยเกียรติ ในขณะนั้น มีดำริจะพัฒนาและสร้างโอกาสทางการศึกษา ในจังหวัดนครศรีธรรมราช ให้มีประสิทธิผลยิ่งขึ้น โดยมองจากทำเลที่ตั้ง คุณภาพงาน ความสำเร็จในอดีตและปัจจุบัน รวมทั้งระยะทาง เป็นข้อมูลให้มีการพิจารณา โดยคำนึงถึงจุดกระจายความเจริญ และพัฒนาการศึกษาในจังหวัดนครศรีธรรมราช ในรูปแบบพัฒนาโรงเรียนคุณภาพให้กระจายอยู่ในต่างอำเภอ เป็น จตุรทิศ คือ 
:: ทิศเหนือ โรงเรียนเตรียมอุดมศึกษา ภาคใต้ และโรงเรียนเทพศิรินทร์ นครศรีธรรมราช อำเภอพระพรหม จังหวัดนครศรีธรรมราช
:: ทิศตะวันออก โรงเรียนวิทยาศาสตร์จุฬาภรณราชวิทยาลัย นครศรีธรรมราช อำเภอเมืองนครศรีธรรมราช จังหวัดนครศรีธรรมราช
:: ทิศใต้ โรงเรียนเฉลิมพระเกียรติสมเด็จพระศรีนครินทร์ นครศรีธรรมราช อำเภอเฉลิมพระเกียรติ จังหวัดนครศรีธรรมราช
:: ทิศตะวันตก *โรงเรียนสวนกุหลาบวิทยาลัย นครศรีธรรมราช* อำเภอลานสกา จังหวัดนครศรีธรรมราช

โดยตามที่ ฯพณฯ พลเอกเปรม ติณสูลานนท์ ประธานองคมนตรี และรัฐบุรุษ มีประวัติอันโดดเด่นในฐานะบุตรชายของรองอำมาตย์โท หลวงวินิจทัณฑกรรม (บึ้ง ติณสูลานนท์) ผู้เป็นต้นตระกูล "ติณสูลานนท์" ซึ่งได้รับพระราชทานนามสกุลจากพระบาทสมเด็จพระมงกุฎเกล้าเจ้าอยู่หัว ท่านถือกำเนิด ณ บ้านหมู่ที่ 1 ตำบลท่าดี อำเภอเมือง (ภายหลังตำบลนี้ขึ้นกับอำเภอลานสกา) จังหวัดนครศรีธรรมราช บริเวณใกล้วัดปะธรรมาราม ต่อมา แม้ท่านต้องย้ายไปปฏิบัติราชการที่จังหวัดสงขลา แต่บารมีและเจตนารมณ์ที่ดีต่อประเทศชาติของท่านยังคงเป็นที่ประจักษ์ นอกจากนี้ ฯพณฯ พลเอกเปรม ยังเป็นศิษย์เก่าโรงเรียนสวนกุหลาบวิทยาลัย ซึ่งแสดงถึงความผูกพันที่ลึกซึ้งกับเครือข่ายการศึกษาที่ทรงคุณค่า 

การพัฒนาคุณภาพทางการศึกษา สั่งสมคุณงามความดี เกียรติยศ และคุณค่าทางการศึกษา และเมื่อได้ร่วมพัฒนาอยู่ในเครือข่ายกับโรงเรียนสวนกุหลาบวิทยาลัย ความพร้อมและศักยภาพของโรงเรียนจึงถูกยกระดับขึ้นอีกขั้น ความร่วมมือในครั้งนี้จะนำไปสู่โอกาสทางการศึกษาและความสำเร็จที่ยั่งยืนสำหรับนักเรียนและชาวลานสกาประชาสรรค์ อำเภอลานสกา จังหวัดนครศรีธรรมราช รวมถึงส่งผลดีต่อสังคมการศึกษาในระดับท้องถิ่นในประเทศ การเปลี่ยนชื่อโรงเรียนจึงเป็นสัญลักษณ์แห่งความเชื่อมโยงและการยกย่องคุณค่าที่สอดคล้องกับวิสัยทัศน์ของ ฯพณฯ พลเอกเปรม ติณสูลานนท์ และเครือข่ายสวนกุหลาบวิทยาลัย

วันที่ 3 มีนาคม พ.ศ. 2554 รัฐมนตรีว่าการกระทรวงศึกษาธิการ นายชินวรณ์ บุณยเกียรติ ในขณะนั้น ได้ประกาศเปลี่ยนชื่อ **โรงเรียนลานสกาประชาสรรค์** เป็นโรงเรียนสวนกุหลาบวิทยาลัย นครศรีธรรมราช  เพื่อให้เป็นโรงเรียนร่วมพัฒนากับโรงเรียนสวนกุหลาบวิทยาลัย กรุงเทพมหานคร  ในวันเดียวกันนี้โรงเรียนได้วางศิลาฤกษ์ป้ายนามโรงเรียนใหม่บริเวณด้านหน้าโรงเรียน โดยแนวความคิดการก่อสร้างป้ายโรงเรียนสวนกุหลาบวิทยาลัย นครศรีธรรมราช ได้รับแรงบันดาลใจจากเทือกเขาหลวงนครศรีธรรมราช ซึ่งเป็นสัญลักษณ์สำคัญและเป็นแหล่งกำเนิดของความอุดมสมบูรณ์ ความงดงามทางธรรมชาติของจังหวัด รูปทรงของป้ายได้รับการออกแบบให้สะท้อนถึงความสง่างามและความยิ่งใหญ่ของเทือกเขาหลวง ด้วยเส้นสายที่โค้งมนและลาดเอียงเหมือนแนวสันเขา ผสมผสานกับความหนักแน่นของฐานที่สื่อถึงความมั่นคง เปรียบเสมือนรากฐานที่แข็งแกร่งทางการศึกษาของโรงเรียน และไม่เพียงทำหน้าที่แสดงเอกลักษณ์ของโรงเรียน แต่ยังสะท้อนถึงความภาคภูมิใจในมรดกทางธรรมชาติและวัฒนธรรมของนครศรีธรรมราชอย่างกลมกลืนและทรงคุณค่า พร้อมกันนี้หากมองไปด้านหลังของป้ายจะเห็นเทือกเขาหลวงนครศรีธรรมราชอยู่ด้านหลัง  

วันที่ 26 กุมภาพันธ์ พ.ศ. 2554 โรงเรียนได้มีพิธีวางศิลาฤกษ์ ก่อสร้างแท่นประดิษฐานพระบรมราชานุสาวรีย์ และประกอบพิธีเททอง พระบาทสมเด็จพระจุลจอมเกล้าเจ้าอยู่หัว (รัชกาลที่ 5) โดยมี ฯพณฯ พลเอก สุรยุทธ์ จุลานนท์ องคมนตรี เป็นประธานในพิธี ต่อมา วันที่ 7 มีนาคม พ.ศ. 2562 ฯพณฯ พลเอก สุรยุทธ์ จุลานนท์ องคมนตรีได้เข้าเยี่ยมโรงเรียนสวนกุหลาบวิทยาลัย นครศรีธรรมราช เป็นการส่วนตัว โดยมีคณะผู้บริหาร คณาจารย์ ตัวแทนนักเรียนให้การต้อนรับ

19 กันยายน พ.ศ. 2559 เมื่อได้จัดสร้างพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว รัชกาลที่ 5 แล้วเสร็จ โรงเรียนจึงได้อัญเชิญจาก มทบ.41 ค่ายวชิราวุธ (อัญเชิญมาจากกรุงเทพฯมาแล้วนำมาพักที่ มทบ.41 ค่ายวชิราวุธ) มายังโรงเรียนสวนกุหลาบวิทยาลัย นครศรีธรรมราช โดยในภาคกลางคืนมีงานสมโภชองค์พระรูป ร.5 และสมโภชกฐิน และในเช้าของวันที่ 20 กันยายน พ.ศ. 2559 โรงเรียนได้ประดิษฐานพระบรมราชานุสาวรีย์ ลงบนแท่นประดิษฐานพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว รัชกาลที่ 5

วันที่ 21 พฤศจิกายน พ.ศ. 2562 โรงเรียนได้ทำพิธีเปิดโรงอาหารใหม่ ขนาด 500 ที่นั่ง โดยมีนายอำเภอลานสกาเป็นประธานในพิธีเปิด นอกจากนี้โรงเรียนก็ได้รับงบประมาณปรับปรุงเรื่อยมาในด้านต่างๆ

## สัญลักษณ์
### สัญลักษณ์ประจำโรงเรียน

ไฟล์:Suankularb_Wittayalai_2425-2452.jpg|ตราประจำโรงเรียน พ.ศ. 2425 - 2452
ไฟล์:Suankularb_Wittayalai_2452-2459.jpg|ตราประจำโรงเรียน พ.ศ. 2452 - 2459
ไฟล์:Suankularb_Wittayalai_2459-2475.jpg|ตราประจำโรงเรียน พ.ศ. 2459 - 2475


thumb|ตราเสมา ชมพู - ฟ้า โรงเรียนสวนกุหลาบวิทยาลัย และในเครือโรงเรียนสวนกุหลาบวิทยาลัย|alt=|180x180px 
thumb|ธงประจำโรงเรียนสวนกุหลาบวิทยาลัย และในเครือโรงเรียนสวนกุหลาบวิทยาลัย|alt=|246x246px
thumb|200px|alt=|left|บันทึกต้นฉบับ เพลงประจำโรงเรียนสวนกุหลาบวิทยาลัย

* **ตราประจำโรงเรียน** ตราประจำโรงเรียนสวนกุหลาบวิทยาลัย นครศรีธรรมราช เป็นตราประจำโรงเรียนที่ใช้ร่วมกันในกลุ่มสถาบันสวนกุหลาบ ทั้ง 11 สวน โดยที่ตราประจำโรงเรียน เป็นตราของโรงเรียนพระตำหนักสวนกุหลาบซึ่งได้ขอพระราชทานพระบรมราชานุญาตให้ใช้ตรานี้ เมื่อ พ.ศ. 2475 มีลักษณะของตราเป็นรูปหนังสือ ที่บริเวณหน้าปกได้ประดิษฐานพระปรมาภิไทยย่อ จ.ป.ร. และมีพระเกี้ยวยอดอยู่ด้านบน ในหนังสือมีขนนก ดินสอ ไม้บรรทัด ด้านขวามีช่อ กุหลาบ 4 ดอก อันหมายถึง หัวใจนักปราชญ์ คือ สุ จิ ปุ ริ หรือ ฟัง พูด อ่าน เขียน การเรียนได้อย่างมีประสิทธิภาพย่อมเกิดจาก การฟัง คิด สอบถาม และจดบันทึก จึงจะเรียนได้อย่างสัมฤทธิ์ผล ด้านล่างซ้ายของ หนังสือมีริบบิ้นผูกอยู่ที่ก้านกุหลาบมีข้อความอยู่ที่ริบบิ้น เขียนว่า “โรงเรียนหลวงสวนกุหลาบ” ด้านบน ปรากฏมีปรัชญาและคติพจน์ “สุวิชาโน ภว โหติ” ด้านล่างมีคำแปลว่า “ผู้รู้ดีเป็นผู้เจริญ” ตรานี้จึงประมวลความดีทั้งหลายรวบรวมไว้ในตราโรงเรียน จึงถือว่าเป็นสัญลักษณ์ที่ชาวสวนกุหลาบวิทยาลัยควรภาคภูมิใจ

* **[[พุทธศาสนสุภาษิต]][[ภาษาบาลี]][[ภาษาสันสกฤต|สันสกฤต]]** ความว่า “สุวิชาโน ภวํ โหติ” อ่านว่า "สุ-วิ-ชา โน พะ-วัง โห-ติ" แปลเป็นภาษาไทยได้ว่า “ผู้รู้ดี เป็นผู้เจริญ”
:ผู้รู้ดี คือ ผู้รู้และเข้าใจในสิ่งต่าง ๆ ได้ดี คือรู้อ่าน รู้คิด รู้เท่าทัน รู้ความและรู้คุณ 
:ผู้เจริญ คือผู้ที่เจริญด้วย ความประพฤติดี ดีพร้อมทั้งกาย วาจา และใจ กระทำแต่สิ่งที่ดีงาม สร้างสรรค์คำนึงถึงผลประโยชน์ ส่วนรวมมากกว่าส่วนตัว

* **อักษรย่อ ส.ก.นศ.** เป็นอักษรย่อของโรงเรียนภาษาอังกฤษ S.K.NS.ใช้ปักบนเครื่องแบบนักเรียนทุกชั้นปี โดยจะไม่ปักชื่อ-นามสกุล แต่ปักเพียงอักษรย่อ ส.ก.นศ. สีกรมท่าหรือน้ำเงินเข้ม ประดับบริเวณอกข้างขวา 

* **สัญลักษณ์เสมาชมพู-ฟ้า** เป็นตราสัญลักษณ์ของโรงเรียนลำดับที่ 3 เดิมเป็นเข็มประดับชุดนักเรียน ต่อมาได้พัฒนาเรื่อยมา และเปลี่ยนมาเป็นการปักด้วยด้ายรูปทรงใบเสมาสีชมพู-ฟ้าอย่างละครึ่ง ประดับเหนืออักษรย่อ ส.ก.นศ. บนชุดนักเรียนชั้นมัธยมศึกษาตอนปลายบริเวณอกข้างขวา 

* **สีประจำโรงเรียน** ชมพู - ฟ้า
**  สีชมพู เป็นสีประจำวันพระราชสมภพของพระบาทสมเด็จพระจุลจอมเกล้าเจ้าอยู่หัว ซึ่งตรงกับวันอังคาร ความหมายของสีชมพู คือ ความสุภาพอ่อนหวาน อ่อนโยน นอบน้อมเป็นสีแห่งความรัก ความเอื้อเฟื้อที่มีต่อบุลคลทั่วไป เป็นสีแห่งความเมตตา
**  สีฟ้า เป็นสีประจำนพระราชสมภพของสมเด็จพระศรีพัชรินทราบรมราชินีนาถ ซึ่งตรงกับวันศุกร์ ความหมายของสีฟ้า คือ ความเข้มแข็งอดทน ความกล้าหาญ ความเสียสละเป็นสีของท้องฟ้าที่มีอาณาเขตกว้างใหญ่ ไพศาลไม่มีที่สิ้นสุด เป็นสีแห่งจักรวาล
**  สีชมพู-ฟ้า จึงมีความหมายถึง องค์ผู้พระราชทานกำเนิดโรงเรียนสวนกุหลาบวิทยาลัย และพระบรมราชินีนาถ ทั้งยังหมายถึง เป็นแหล่งที่มีความรัก ความสามัคคี ของผู้ที่มีความดีงาม มีความนึกคิดที่สูงส่ง

* **สุภาพบุรุษสุภาพสตรีสวนกุหลาบวิทยาลัย นครศรีธรรมราช** “สุภาพบุรุษสวนกุหลาบฯ” หมายถึง นักเรียนโรงเรียนสวนกุหลาบวิทยาลัยที่ได้รับการปลูกฝังให้เป็นเป็นเลิศด้านคุณธรรม เป็นผู้นำที่มีคุณภาพ มีความสามารถทางวิชาการ มีวินัย ใส่ใจในระบอบประชาธิปไตย ยึดมั่นในสถาบันแห่งชาติ ไม่ละเลยในประโยชน์ส่วนรวม เอื้ออาทรต่อกันด้วยความรักความสามัคคี ประจักษ์ในพระคุณครู ร่วมเชิดชูเกียรติภูมิแห่งสวนกุหลาบ ***“เป็นผู้นำ รักเพื่อน นับถือพี่ เคารพครู กตัญญูพ่อแม่ ดูแลน้อง สนองคุณแผ่นดิน”*** เป็นสโลแกนช่วยให้จดจำได้ง่าย ต้องใส่ความเป็นสวนกุหลาบด้วยความภาคภูมิใจในเรื่องราวต่าง ๆ ของ “สวนกุหลาบฯ” เมื่อสิ่งต่าง ๆ สะสมอยู่ในตัวจึงจะเป็น ***“สุภาพบุรุษสุภาพสตรีสวนกุหลาบนครฯ”*** ที่สมบูรณ์

* **ภาวะผู้นำเด่น เน้นสิ่งแวดล้อม มีความพร้อมทักษะชีวิต** เป็นเอกลักษณ์ประจำโรงเรียน 

* **นักเรียนเป็นคนดี   มีคุณธรรม นำวิชาการ สืบสานความเป็นไทย ก้าวไกลเทคโนโลยี สู่มาตรฐานสากล** เป็นวิสัยทัศน์ / ปรัชญาประจำโรงเรียน 

* **[[กุหลาบจุฬาลงกรณ์|ดอกกุหลาบพันธุ์จุฬาลงกรณ์]]** เป็นดอกไม้ประจำโรงเรียน  กุหลาบจุฬาลงกรณ์ คือ ดอกกุหลาบพันธุ์หนึ่ง ไม่มีหนามที่ลำต้น มีขนาดดอกที่ใหญ่มาก สีชมพู และมีกลิ่นหอมจัด เกิดการการเพาะพันธุ์ของชาวยุโรปผู้หนึ่ง และชาวยุโรปผู้นั้นได้ขอพระราชทานพระบรมราชานุญาต ตั้งชื่อกุหลาบงามพันธุ์ที่เขาผสมขึ้นใหม่ว่า “King of Siam” ซึ่งเป็นดอกกุหลาบที่โปรดของพระราชชายาเจ้าดารารัศมี และทรงถวายนามกุหลาบนั้นว่า "กุหลาบจุฬาลงกรณ์"

* **[[อโศกน้ำ|ต้นอโศกน้ำ]]** เป็นต้นไม้ประจำโรงเรียน อโศกน้ำ โสก หรือ โสกน้ำ (Ashoka tree ชื่อวิทยาศาสตร์: Saraca asoca; บางครั้งใช้ผิดเป็น Saraca indica) เป็นพืชในวงศ์ถั่ว (Fabaceae) วงศ์ย่อยราชพฤกษ์ (Caesalpinioideae) มีถิ่นกำเนิดในอินเดียและศรีลังกา เป็นไม้ยืนต้น สูงได้ถึง 20 เมตร ใบประกอบแบบขนนกปลายคู่ เรียงสลับ ยาว 10-15 เซนติเมตร ใบย่อย 1-7 คู่ เรียงสลับรูปใบหอก กว้าง 2-10 เซนติเมตร ยาว 5-30 เซนติเมตร ปลายใบแหลม โคนใบมน รูปลิ่ม แผ่นใบหนา ดอกสีส้มหรือแดง ออกเป็นช่อแบบช่อเชิงหลั่นที่ปลายกิ่ง กลีบเลี้ยงเป็นหลอดเรียว ยาวประมาณ 1-2 เซนติเมตร บริเวณปลายแยกเป็น 4 แฉก รูปไข่กลับแกมรูปขอบขนาน ปลายมน ผลแห้งแตก เป็นฝักทรงแบน กว้าง 2-6 เซนติเมตร ยาว 6-30 เซนติเมตร เมื่อแก่แตกเป็น 2 ซีก เมล็ดรูปไข่ แบน มี 1-3 เมล็ด  อโศกน้ำนิยมปลูกเป็นไม้ประดับ ยอดอ่อนและดอกสามารถรับประทานได้ โดยดอกมีรสเปรี้ยวอมฝาด ช่วยขับเสมหะ เปลือกต้นมีฤทธิ์ต้านเชื้อแบคทีเรีย เช่น Escherichia coli, Pseudomonas aeruginosa และ Staphylococcus aureus  ซึ่งภายในโรงเรียนจะมีต้นอโศกน้ำเติบโตให้เห็นภายในโรงเรียนมีจำนวนมาก

* **เพลงประจำโรงเรียน** เพลงประจำโรงเรียนสวนกุหลาบวิทยาลัย (บรรดาเรา) ประพันธ์ขึ้นตามพระราชดำริในพระบาทสมเด็จพระจุลจอมเกล้าเจ้าอยู่หัว คำร้องโดย หม่อมราชวงศ์เลื่อน สิงหรา ผู้เรียบเรียงคือ สุวัฒน์ เทียมหงษ์ ทำนองจากเพลงแขกต่อยหม้อ อัตราจังหวะสองชั้น เป็นเพลงไทยเดิมที่ใช้ประกอบการแสดง ตั้งแต่สมัยกรุงศรีอยุธยา มีจังหวะการเอื้อนทำนองโดยเฉพาะ โดยจะร้องในโอกาสสำคัญของโรงเรียนเท่านั้นโดยจะมีการการทำความเคราพเพลงประจำโรงเรียนก่อนเริ่มร้องเพลง นอกจากนี้ก็ยังมีเพลงสวนกุหลาบอื่นๆอีกมากมาย 

* **ฟอนต์เอสเค นคร (Font SK NAKHON)** ฟอนต์ประจำโรงเรียนสวนกุหลาบวิทยาลัย นครศรีธรรมราช จัดทำขึ้นเพื่อเฉลิมฉลองเนื่องในโอกาสครบรอบ 1 ทศวรรษสวนนคร 3 มีนาคม 2564 ฟอนต์ได้รับแรงบัลดาลใจมาจากอักษรประดิษฐ์บนตราประจำโรงเรียนสวนกุหลาบวิทยาลัย ลำดับที่ 4 ความว่า “สุวิชาโน ภว โหติ” “ผู้รู้ดีเป็นผู้เจริญ” และรูปแบบฟอนต์ประจำจังหวัดนครศรีธรรมราช โดยยังคงเอกลักษณ์ความเป็นอักษรประดิษฐ์เดิมและเพิ่มเติมอักขระเพื่อให้สามารถนำไปใช้งานได้ 

### สิ่งเคารพสักการะ
***หลวงพ่อสวนกุหลาบ** เป็นพระพุทธรูปปางมารวิชัย เป็นพระพุทธรูปที่พระบาทสมเด็จพระจุลจอมเกล้าเจ้าอยู่หัวทรงสร้าง พระราชทานเป็นพระพุทธรูปประจำโรงเรียนสวนกุหลาบวิทยาลัย กรุงเทพมหานคร เมื่อครั้งเป็นโรงเรียนพระตำหนักสวนกุหลาบ ซึ่งรัชกาลที่ 5 ทรงพระมหากรุณาธิคุณให้ตั้งชื่อเป็นครั้งที่พระตำหนักสวนกุหลาบในพระบรมมหาราชวัง เมื่อ พ.ศ. 2424 เข้าใจว่าเมื่อโรงเรียนย้ายออกมาตั้งภายนอก พระบรมมหาราชวัง หลวงพ่อสวนกุหลาบคงได้เป็นพระพุทธรูปประจำโรงเรียนต่อมา
*ในปัจจุบันเนื่องด้วยโรงเรียนสวนกุหลาบวิทยาลัยนครศรีธรรมราชถูกยกฐานะจากโรงเรียนลานสกาประชาสรรค์จึงมีพระพุทธรูปประจำโรงเรียนเดิมอยู่ จึงยังไม่มีการจัดสร้างหลวงพ่อสวนกุหลาบในขณะนี้*

* **พระบรมราชานุสาวรีย์สมเด็จพระปิยมหาราช**thumb|พระบรมราชานุเสาวรีย์รัชกาลที่ 5
ดำเนินการจัดสร้าง ตามแบบกรมศิลปากร เป็นพระบรมราชานุสาวรีย์หล่อด้วยสำริด ขนาดหนึ่งเท่าครึ่งของพระองค์จริง มีลักษณะพระราชอิริยาบถประทับยืนเต็มพระองค์  ขนาดหนึ่งเท่าครึ่งของพระองค์จริง ฉลองพระองค์จอมพลทหารบกภูษาโยง พระหัตถ์ซ้ายทรงถือพระแสงกระบี่และถุงพระหัตถ์ ความสูง 285 เซนติเมตร น้ำหนัก 800 กิโลกรัม โดยถูกจัดสร้างมีรูปแบบเดียวกับโรงเรียนสวนกุหลาบวิทยาลัย เพชรบูรณ์ 

## ผู้บริหาร
### โรงเรียนลานสกาประชาสรรค์

### โรงเรียนสวนกุหลาบวิทยาลัย นครศรีธรรมราช

## การศึกษา
### มัธยมศึกษาตอนต้น
การรับนักเรียนเข้าศึกษาต่อในระดับชั้นมัธยมศึกษาปีที่ 1 จะรับสมัครนักเรียนชั้นประถมศึกษาปีที่ 6 เข้ารับการสอบข้อเขียน โดยมี 2 ประเภท 8 ห้องเรียน ดังนี้
* ประเภทห้องเรียนพิเศษวิทยาศาสตร์ − คณิตศาสตร์ ระดับชั้นละ 1 ห้อง (30 คน)
* ประเภทห้องเรียนปกติ ระดับชั้นละ 7 ห้อง (280 คน)
** ในเขตพื้นที่บริการ รับจํานวน 224 คน
** นอกเขตพื้นที่บริการ รับจํานวน 56 คน

### มัธยมศึกษาตอนปลาย
การรับนักเรียนเข้าศึกษาต่อในระดับชั้นมัธยมศึกษาปีที่ 4 มีสัดส่วนการรับนักเรียนซึ่งแบ่งเป็น 3 ประเภท ได้แก่ ประเภทนักเรียนโควตาชั้นมัธยมศึกษาปีที่ 3 เดิม จำนวน 165 คน ประเภทนักเรียนทั่วไป จำนวน 55 คน และประเภทนักเรียนเงื่อนไขพิเศษ จํานวน 20 คน โดยมี 4 หลักสูตร 6 ห้องเรียน ดังนี้
* แผนการเรียนวิทย์ – คณิต ระดับชั้นละ 2 ห้อง (80 คน)
* แผนการเรียนศิลป์ – คำนวณ ระดับชั้นละ 1 ห้อง (40 คน)
* แผนการเรียนศิลป์ – สังคม ระดับชั้นละ 2 ห้อง (80 คน)
* แผนการเรียนศิลป์ – จีน ระดับชั้นละ 1 ห้อง (40 คน)

## ที่ตั้ง และสิ่งก่อสร้าง
center|frameless|884x884px
### สถานที่ตั้ง
**โรงเรียนสวนกุหลาบวิทยาลัย นครศรีธรรมราช** ตั้งอยู่เลขที่ 109 หมู่ที่ 11 ตำบลกำโลน อำเภอลานสกา จังหวัดนครศรีธรรมราช 80230 ประเทศไทย ใกล้กับที่ว่าการอำเภอลานสกา และหมู่บ้านคีรีวง โดยมาตามถนน 4016 จากตัวเมืองนครศรีธรรมราช ผ่านสี่แยกเบญจมตรงมาตามถนน 4016 เมื่อถึงสามแยกบ้านตาลให้เลี้ยวซ้ายเข้าสู่ถนนหมายเลข 4015  ทางที่มุ่งหน้าไปยังอำเภอลานสกา ประมาณ 11.8 กิโลเมตร สามารถเดินทางโดยรถโดยสารประจำทางสาย นครฯ-ลานสกาใน นครฯ-เขาแก้ว หรือ นครฯ-จันดี โดยให้ลงบริเวณป้ายหยุดรถหน้าโรงเรียนสวนกุหลาบวิทยาลัย นครศรีธรรมราช เยื้องที่ว่าการอำเภอลานสกาและสถานีตำรวจภูธรอำเภอลานสกา

### อาคารต่าง ๆ ภายในโรงเรียน
* **อาคารเรียน 1 “อำนวยการ”** 216 ค..216 ล.ป,29 ,216 ก,,216 ปรัปปรุง 46,216 สร้างขึ้น เมื่อปี พ.ศ. 2518 เป็นอาคารเรียนหลังแรกของโรงเรียน เป็นอาคาร 2 ชั้น หันหน้าไปทางทิศใต้ โดยในอาคารนี้มีห้องสำคัญคือ ห้องประทับทูลกระหม่อมหญิงอุบลรัตนราชกัญญา สิริวัฒนาพรรณวดี ห้องผู้อำนวยการ ห้องธุรการ ห้องกิจการนักเรียน ห้องศูนย์เพื่อนใจวัยรุ่น ห้องเรียนกลุ่มสาระการเรียนรู้สังคมศึกษาฯ  ห้องพักอาจารย์ สังคมศึกษา และห้องต้อนรับ

* **อาคารเรียน 2**  216 ค..216 ล.ป,29 ,216 ก,,216 ปรัปปรุง 46,216  สร้างขึ้น เมื่อปี พ.ศ. 2521 เป็นอาคารเรียนหลังที่สองของโรงเรียน เป็นอาคารเรียน 3 ชั้น หันหน้าไปทางทิศใต้ ตั้งอยู่หลัง อาคารอำนวยการ โดยมี ถนนและสวนหย่อม คั่นกลาง โดยในอาคารนี้มีห้องสำคัญคือ ชั้น 1 ห้องสิ่งแวดล้อม ห้องเรียนเขียนแบบ ห้องพยาบาล ห้องกิจการนักเรียน(ห้องคณะกรรมการสภานักเรียนฯ) ชั้น 2 ห้องพักอาจารย์ วิทยาศาสตร์ ห้องเรียนชีววิทยา ห้องเรียนเคมี ห้องเรียนฟิสิกส์ ห้องเรียนวิทยาศาสตร์ทั่วไป ชั้น 3 ห้องพักอาจารย์ ภาษาต่างประเทศ และห้องเรียนภาษาต่างประเทศ

* **อาคารเรียน 3**  216 ค..216 ล.ป,29 ,216 ก,,216 ปรัปปรุง 46,216 สร้างขึ้น เมื่อปี พ.ศ. 2526 เป็นอาคารเรียนหลังที่สามของโรงเรียน เป็นอาคาร 3 ชั้น หัหันหน้าไปทางทิศใต้ มีลักษณะอาคารเหมือนอาคารเรียน 2 ตั้งอยู่หลังอาคารเรียน 2 โดยมี ถนนและสวนหย่อม คั่นกลาง โดยในอาคารนี้มีห้องสำคัญคือ ชั้น 1 ห้องสมุดเฉลิมพระเกียรติ ห้องแนะแนว ห้องบริการสืบค้นข้อมูล และห้องพักอาจารย์ สุขศึกษาและพละศึกษา ชั้น 2 ห้องพักอาจารย์ ภาษาไทย และห้องเรียนภาษาไทย ชั้น 3 ห้องพักอาจารย์ คอมพิวเตอร์ ห้องอาเซียน ห้องเรียนคอมพิวเตอร์ ห้องปฏิบัติการคอมพิวเตอร์ และห้องเรียนภาษาต่างประเทศ

* **อาคารเรียน 4** 216 ค..216 ล.ป,29 ,216 ก,,216 ปรัปปรุง 46,216 สร้างขึ้น เมื่อปี พ.ศ. 2527 เป็นอาคารเรียนหลังที่สี่ของโรงเรียน  เป็นอาคาร 3 ชั้น หัหันหน้าไปทางทิศใต้ ตั้งอยู่หลังอาคารเรียน 3 โดยมี ถนนและที่ซุ้มนั่งพัก คั่นกลาง โดยในอาคารนี้มีห้องสำคัญคือ ชั้น 1 ห้องวิชาการ ห้องโสตทัศนศึกษา 1 ห้องโสตทัศนศึกษาใหม่ ชั้น 2 ห้องพักอาจารย์คณิตศาสตร์ ห้องเรียนคณิตศาสตร์ ห้องปฏิบัติการคณิตศาสตร์ ชั้น 3 ห้องเรียนคณิตศาสตร์ ห้องเรียนสุขศึกษา ห้องเรียนประวัติศาสตร์

* **อาคารอเนกประสงค์และหอประชุม** 100/27 สร้างขึ้น เมื่อปี พ.ศ. 2522 บริเวณติดกับลานเชิญธงอโศกน้ำ ฝั่งตรงข้ามกับสวัสดิการร้านค้า หันหน้าไปทางทิศเหนือ เพื่อเป็นอาคารหอประชุมของโรงเรียนและอาคารเรียนพละศึกษา

* **อาคารศิลปะ นาฏศิลป์ ** สามัญ/336 สร้างขึ้น เมื่อปี พ.ศ. 2523 อาคารอยู่ตรงกลางระหว่างกับหอประชุม และโรงอาหาร ฝั่งตรงข้ามกับบ้านพักครู หันหน้าไปทางทิศเหนือ โดยในอาคารนี้มีห้องสำคัญคือห้องเรียนนาฏศิลป์ศึกษา และศิลปะศึกษา

* **อาคารโรงฝึกงาน** สามัญ/336 สร้างขึ้น เมื่อปี พ.ศ. 2525 อาคารอยู่ตรงกลางระหว่างกับหอประชุม และโรงอาหาร โดยตัวอาคารหันหน้าไปทางทิศเหนือ โดยในอาคารนี้มีห้องสำคัญคือห้องเรียนกลุ่มสาระการเรียนรู้การงานอาชีพและเทคโนโลยี ใช้สำหรับการลงมือปฏิบัติจริง 

* **อาคารคหกรรม โรงฝึกงาน** 102/27  สร้างขึ้น เมื่อปี พ.ศ. 2531 อาคารอยู่ด้านหลังระหว่างหอประชุม และโรงอาหาร ติดกับอาคารห้องน้ำหญิงหลังหอประชุม โดยตัวอาคารหันหน้าไปทางทิศเหนือ โดยในอาคารนี้มีห้องสำคัญคือห้องเรียนกลุ่มสาระการเรียนรู้การงานอาชีพและเทคโนโลยี 

* **อาคารโรงฝึกงาน** 102/27  สร้างขึ้น เมื่อปี พ.ศ. 2534 อาคารอยู่ด้านหลังโรงอาหาร โดยตัวอาคารหันหน้าไปทางทิศเหนือ โดยในอาคารนี้มีห้องสำคัญคือห้องเรียนกลุ่มสาระการเรียนรู้การงานอาชีพและเทคโนโลยี ใช้สำหรับการลงมือปฏิบัติจริง 

* **อาคารโรงอาหาร** (สร้างเอง) สร้างขึ้น เมื่อปี พ.ศ. 2528 อาคารอยู่ด้านข้างสวนป่า ติดกับกลุ่มอาคารอเนกประสงค์ โดยตัวอาคารหันหน้าไปทางทิศเหนือ โดยในอาคารนี้ใช้เป็นโรงอาหารสำหรับนักเรียนและบุคคลากร
***อาคารโรงอาหาร** (หลังใหม่) สร้างแล้วเสร็จ เมื่อปี พ.ศ. 2562 อาคารอยู่หลังอาคารโรงอาหารหลังเก่าภายในสวนป่า โดยตัวอาคารหันหน้าไปทางทิศเหนือ โดยในอาคารนี้ใช้เป็นโรงอาหาร เปิดใช้ในเดือนพฤศจิกายน 2562

* **อาคารสวัสดิการร้านค้าและห้องดุริยางค์**  อาคารอยู่ตรงข้ามกับหอประชุม เป็นร้านสวัสดิการร้านค้าของโรงเรียนโดยด้านหลังจะเป็นห้องดุริยางค์และใช้เรียนวิชาดนตรีนาฏศิลป์

* **อาคารนิทรรศการ**  อาคารเป็นส่วนเดียวกับอาคารสวัสดิการร้านค้าและห้องดุริยางค์ อยู่ทางด้านหลัง เป็นรูปตัว L เป็นสถานที่สำหรับจัดแสดงนิทรรศการผลงานของชมรมทูบีนัมเบอร์วันโรงเรียนลานสกาประชาสรรค์ - โรงเรียนสวนกุหลาบวิทยาลัย นครศรีธรรมราช

นอกจากนี้ยังมีสิ่งปลูกสร้างอื่น ได้แก่ 
* **กลุ่มบ้านพักครู** กลุ่มบ้านพักครูอยู่บริเวณทางด้านทิศเหนือและทิศตะวันตกของโรงเรียนขนานควบคู่ถนน มีจำนวน 7 หลัง 
* **กลุ่มอาคารห้องน้ำนักเรียน** ห้องน้ำสำหรับนักเรียนในโรงเรียนมีจำนวน 3 แห่ง ได้แก่ ห้องน้ำสำหรับนักเรียนหญิงตั้งอยู่ด้านหลังหอประชุมทางด้านทิศใต้ ห้องน้ำนักเรียนชายตั้งอยู่บริเวณสวนป่าทางด้านทิศตะวันตก และห้องน้ำนักเรียนชาย/หญิง ด้านหลังอาคารเรียน 4 หรือด้านข้างของห้องโสตฯใหม่ ทางด้านทิศเหนือ

** สถานที่สำคัญภายในโรงเรียน **
* **สถานเชิญธง อโศกน้ำ** ปัจจุบันได้รับการอนุเคราะห์การจัดสร้างขึ้นใหม่โดยเจ้าของศูนย์การค้าสำเพ็งเมืองคอน นางสมจินต์ จ่างทอง เพื่อเป็นเสาเชิญธงชาติไทย โดยปัจจุบันยังไม่ได้จัดสร้างเป็นสามเสาเพื่อไว้เชิญธงประจำโรงเรียน สีชมพู-ฟ้า 
* **ห้องประชุมสรวงศัทธา** ตั้งอยู่ชั้น 1 อาคาร 4 เดิมเรียกห้องประชุมแห่งนี้ว่าห้องโสตทัศนศึกษา(ใหม่) เนื่องจากเป็นห้องประชุมที่สร้างขึ้นขึ้นใหม่

* **ห้องประชุมกุหลาบพันปี** ตั้งอยู่ชั้น 1 หัวมุมอาคาร 4 เดิมเรียกห้องประชุมแห่งนี้ว่าห้องโสตทัศนศึกษา(เก่า)

* **ห้องกลิ่นกุหลาบ** ตั้งอยู่ชั้น 1 อาคาร 1 เดิมเรียกห้องแห่งนี้ว่าห้องประทับ เนื่องจากเป็นห้องประทับทูลกระหม่อมหญิงอุบลรัตนราชกัญญา สิริวัฒนาพรรณวดี เมื่อครั้งเสด็จเปิดศูนย์เพื่อนใจวัยรุ่น 

* **สวนป่า** ตั้งอยู่ด้านหลังโรงเรียน อยู่ระหว่างกลางโรงอาหารและอาคารห้องน้ำชาย เป็นสวนที่มีต้นไม้ปกคลุมใช้เป็นแหล่งเรียนรู้และสถานที่พักผ่อนสำหรับนักเรียน

* **ลานโพธิ์** ตั้งอยู่ด้านสวนป่า เพื่อใช้สำหรับทำกิจกรรมต่างๆ มีพระพุทธรูปประดิษฐานอยู่ใต้ต้นโพธิ์ อดีตมีต้นโพธิ์สองต้น เพื่อความปลอดภัยของนักเรียนจึงถูกตัดเนื่องจากมีผึ้งมาอาศัยอยู่

* **สนามลานสกาประชาสรรค์** หรือสนามฟุตบอล แบบ ฟ.3(พิเศษ) ถูกปรับปรุงเมื่อปี 2558 ตั้งอยู่ด้านหน้าโรงเรียนติดกับพระบรมราชานุสาวรีย์ ร.5 ใช้สำหรับแข่งกีฬาภายใน และกีฬาอำเภอลานสกา

* **ป้ายนามโรงเรียน** ตั้งอยู่บริเวณด้านหน้าโรงเรียน สร้างขึ้นเมื่อวันที่ 3 มีนาคม 2554 ป้ายโรงเรียนถูกออกแบบให้สื่อถึงเทือกเขาหลวงนครศรีธรรมราช 

* อาคารโรงอาหาร จำนวน 500 ที่นั่ง
* พัฒนารั้วโรงเรียนใหม่ โดยการนำสีเหลืองแดงชมพูฟ้ามาใช้เพื่อหลอมรวมความเป็นหนึ่งเดียวลานสกาประชาสรรค์-สวนนคร  
* สะพานลอยด้านหน้าโรงเรียน
* พัฒนาสนามกรีฑา ลู่ยางสังเคราะห์

## ชีวิตนักเรียน
### กิจกรรมในโรงเรียน
***วันปฐมนิเทศก้าวใหม่ในแดนสวน** นักเรียนใหม่ชั้นมัธยมศึกษาปีที่ 1 และ 4
****วันละอ่อน** นักเรียนชั้นมัธยมศึกษาปีที่ 1
** **วันรับขวัญเสมา** นักเรียนชั้นมัธยมศึกษาปีที่ 4
* **วันไหว้ครู** ทำพานไหว้ครู และประกวดพานไหว้ครู เพื่อแสดงความกตัญญูกตเวทีต่อคุณครู 
* **วันรำลึกลานสกาประชาสรรค์** ทุก ๆ วันที่ 11 มิถุนายน และ 8 สิงหาคม ของทุกปี
* **พิธีวันปิยมหาราชานุสรณ์** ทุก ๆ วันที่ 23 ตุลาคม ของทุกปี
***พิธีวันเฉลิมพระชนมพรรษาพระบาทสมเด็จพระเจ้าอยู่หัว** ทุก ๆ วันที่ 28 กรกฎาคม ของทุกปี
***พิธีวันเฉลิมพระชนมพรรษาสมเด็จพระนางเจ้าสุทิดาฯ** ทุก ๆ วันที่ 3 มิถุนายน ของทุกปี
***พิธีวันแม่แห่งชาติ** ทุก ๆ วันที่ 12 สิงหาคม ของทุกปี
* **สวนนครวิชาการ** วันนำเสนอผลงาน และผลการปฏิบัติงาน
* **กุหลาบสายสัมพันธ์ เกษมสันต์วันเกษียณ** คุณครูที่เกษียณอายุราชการและคุณครูที่ลาออกก่อนเกษียณอายุราชการ
* **วันกุหลาบลาสวน** นักเรียนชั้นมัธยมศึกษาปีที่ 6 และ 3
** **วันจากเหย้า** นักเรียนชั้นมัธยมศึกษาปีที่ 6
** **วันปัจฉิมนิเทศ** นักเรียนชั้นมัธยมศึกษาปีที่ 3 
* **วันต่อต้านยาเสพติด** ทุกวันที่ 26 มิถุนายนของทุกปีโดยมีกิจกรรมต่าง ๆ มากมายตลอดวัน *ปัจจุบันได้ลดบทบาทของกิจกรรมลง*
* กิจกรรม**ประเพณีให้ทานไฟ**และทำบุญตักบาตรเนื่องในวันขึ้นปีใหม่
* **ลานสกาสัมพันธ์** การแข่งขันกีฬาลานสกาสัมพันธ์
* กิจกรรมแข่งขันกีฑาสีภายในโรงเรียน **"สวนนครเกมส์"** หลังจากเปลี่ยนชื่อมาเป็นสวนนครจึงได้ปรับปรุงการจัดการแข่งขัน โดยได้ยุบสีเขียว และน้ำเงิน เหลือไว้เพียงสีเหลือง (ศรเพลิง) และสีแดง (นักรบ) ซึ่งเป็นสีประจำโรงเรียนลานสกาประชาสรรค์ไว้ และก่อตั้งพรรคสีใหม่ขึ้นมา คือ สีชมพู โดยใช้ชื่อว่าจุฬาลักษณ์ และสีฟ้าใช้ชื่อว่าพยัคฆราช ซึ่งเป็นสีประจำสถาบันสวนกุหลาบ ในปี พ.ศ. 2554 เป็นปีแรกที่จัดการแข่งขันและใช้ชื่องานว่า สวนนครเกมส์ ครั้งที่ 1 เรื่อยมาจนมาถึงปี พ.ศ. 2558 ได้มีการปรับปรุงสนามจึงงดจัดการแข่งขัน เมื่อสามารถใช้สนามได้ในปี 2559 จึงได้จัดการแข่งขันสวนนครเกมส์ ครั้งที่ 5 ปัจจุบันจัดการแข่งขันกรีฑาภายใน สวนนครเกมส์ จัดการแข่งขันมาจนถึงปัจจุบันเป็นครั้งที่  และจัดการแข่งขันในช่วงเดือนมิถุนายน-กรกฎาคมของทุกปี

 พรรคศรเพลิง (สีเหลือง) *สีประจำโรงเรียนลานสกาประชาสรรค์ (พรรคสีเดิม)*
ศร หมายถึง อาวุธชนิดหนึ่ง ประกอบด้วยคันศรกับลูกศร ส่วน เพลิง หมายถึง ไฟ พรรคศรเพลิงจึงมีความหมายและสัญลักษณ์ คือ ศรแห่งเพลิง 

 พรรคนักรบ (สีแดง) *สีประจำโรงเรียนลานสกาประชาสรรค์ (พรรคสีเดิม)*
นักรบ หมายถึง ผู้ชำนาญหรือมีหน้าที่ในเรื่องรบ, ทหาร พรรคนักรบจึงมีความหมายและสัญลักษณ์ คือ นักรบช้างศึกไทย

 พรรคจุฬาลักษณ์ (สีชมพู) *สีประจำโรงเรียนสวนกุหลาบวิทยาลัย นครศรีธรรมราช (พรรคสีก่อตั้งใหม่ 2554)*
จุฬาลักษณ์ หมายถึง ลักษณะที่เลอเลิศ หรืออีกนัยหนึ่งหมายถึงที่สูงสุดของศีรษะ พรรคจุฬาลักษณ์จึงมีความหมายและสัญลักษณ์ คือ พระเกี้ยวยอดหรือจุลมงกุฏ เพื่อเทิดพระเกียรติรัชกาลที่ 5 ผู้พระราชทานกำเนิดโรงเรียน

 พรรคพยัคฆราช (สีฟ้า) *สีประจำโรงเรียนสวนกุหลาบวิทยาลัย นครศรีธรรมราช (พรรคสีก่อตั้งใหม่ 2554)*
พยัคฆ์ หมายถึง เสือโคร่ง ส่วน ราช หมายถึง พญาหรือราชา พรรคพยัคฆราชจึงมีความหมายและสัญลักษณ์ คือ ราชาเสือโคร่ง

### กิจกรรมร่วมกับกลุ่มโรงเรียนสวนกุหลาบวิทยาลัย
**งานชุมนุมลูกเสือ-เนตรนารีสวนกุหลาบสัมพันธ์**
กลุ่มโรงเรียนสวนกุหลาบวิทยาลัย ได้ร่วมกันจัด *งานชุมนุม[[ลูกเสือ|ลูกเสือ-เนตรนารี]] “สวนกุหลาบสัมพันธ์”* ขึ้นเป็นประจำทุกปี ณ ค่ายลูกเสือวชิราวุธ จังหวัดชลบุรี ซึ่งนักเรียนระดับมัธยมศึกษาปีที่ 2 จะเป็นผู้แทนของแต่ละโรงเรียน เข้าร่วมกิจกรรมนี้ 

**การแข่งขันกรีฑาสวนกุหลาบสัมพันธ์**
กลุ่มโรงเรียนสวนกุหลาบวิทยาลัย ได้ร่วมกันจัด *“การแข่งขันกรีฑาสวนกุหลาบสัมพันธ์”* ขึ้นเป็นประจำทุกปี ณ สนามเมนสเตเดียม มหาวิทยาลัยธรรมศาสตร์ ศูนย์รังสิต

## สถาบันสวนกุหลาบ
ปัจจุบันโรงเรียนสวนกุหลาบวิทยาลัยมีสถานศึกษาในเครือที่ใช้ชื่อ “สวนกุหลาบวิทยาลัย” ในภูมิภาคต่าง ๆ ของประเทศไทยทั้งหมด 11 แห่ง มีการสร้างพันธกิจสำคัญร่วมกันขับเคลื่อนคุณภาพการศึกษาโดยการบริหารจัดการขององค์กรเครือข่ายสวนกุหลาบ สร้างบรรทัดฐานการเรียนการสอนทั้ง 11 แห่งให้ไปในทิศทางเดียวกัน ได้แก่

## แหล่งข้อมูลอื่น
*facebook official fanpage โรงเรียนสวนกุหลาบวิทยาลัย นครศรีธรรมราช
* เว็บไซต์โรงเรียนสวนกุหลาบวิทยาลัย นครศรีธรรมราช 
*ชมรมศิษย์เก่าโรงเรียนสวนกุหลาบวิทยาลัย นครศรีธรรมราช
*คณะกรรมการสภานักเรียนโรงเรียนสวนกุหลาบวิทยาลัย นครศรีธรรมราช
*โครงการห้องเรียนพิเศษ โรงเรียนสวนกุหลาบวิทยาลัย นครศรีธรรมราช
*ข้อมูลพื้นฐาน โรงเรียนสวนกุหลาบวิทยาลัย นครศรีธรรมราช 

## อ้างอิง

นครศรีธรรมราช
หมวดหมู่:โรงเรียนในจังหวัดนครศรีธรรมราช
หมวดหมู่:โรงเรียนมัธยมศึกษาประจำอำเภอในจังหวัดนครศรีธรรมราช
หมวดหมู่:สถาบันสวนกุหลาบ
หมวดหมู่:สหวิทยาเขตเบญจม
หมวดหมู่:โรงเรียนสวนกุหลาบวิทยาลัย นครศรีธรรมราช
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษานครศรีธรรมราช
หมวดหมู่:โรงเรียนที่ก่อตั้งในปี พ.ศ. 2516
หมวดหมู่:อำเภอลานสกา